สวัสดีค่ะ หนูเป็นอะไรไม่รู้มีอาการมึนหัว วูบๆบ่อยมาก แต่พึ่งเป็น2วันที่แล้ว โดยหนูมีอาการกรดไหลย้อนเล็กน้อยด้วยค่ะ(ไม่ทราบว่าเกี่ยวไหม) แล้วก็ช่วงก่อนมีอาการหนูนอนน้อย นอนดึก และเครียดมากด้วยค่ะเพราะสอบแต่มีอาการเมื่อ2วันมานี้ หลังจากสอบหนูก็นอนเยอะมากแต่ก็ยังไม่หาย อยากทราบว่าเป็นอะไร หรือรักษายังไงคะ ถ้าปล่อยเฉยๆจะหายเองไหมคะ
สวัสดีค่ะ อาการมีนหัว คล้ายจะวูบอาจเกิดจาก-น้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน รักษาด้วยการรับประทานยาแก้เวียนศีรษะ-การเปลี่ยนท่าทางที่เร็วเกินไป ทำให้เลือดไปเลี้ยงสมองไม่พอชั่วคราว-ระดับน้ำตาลในเลือดต่ำ-โลหิตจาง-โรคของหูอื่นๆเช่นตะกอนหินปูนในหูชั้นในหลุด หรือ โรคหินปูนในหูชั้นในเคลื่อนหูชั้นในอักเสบจากการติดเชื้อของหูชั้นกลาง-โรคหัวใจเต้นผิดจังหวะการดูแลตัวเองเบื้องต้น การเปลี่ยนท่าทางช้าๆ ถ้ามีอาการให้รีบนั่งพัก รับประทานยาแก้เวียนศีรษะ ดื่มน้ำมากๆ และควรนอนพักผ่อนให้เพียงพออย่างน้อยวันละ 6-8 ชั่วโมงเรื่องกรดไหลย้อนอาจไม่ได้ทำให้เกิดอาการวูบได้โดยตรงค่ะหากมีอาการของระบบประสาทที่ผิดปกติร่วมด้วยเช่นเดินเซ พูดไม่ชัด หรือมีหน้ามืด หมดสติไป หรือมีอาการเวียนหัวหน้ามืดที่เป็นเรื้อรัง เป็นซ้ำกันหลายๆครั้ง ควรไปพบแพทย์เพื่อตรวจเพิ่มเติมค่ะ